เป็นร้านข้าวหมดไก่ที่อยู่ตรงข้ามที่ทำงาน ใครและมาเยี่ยมเยียนก็ต้องมาแวะชิมร้านนี้ วันนี้ได้โอกาสลิ้มลองอีกครั้งหลังจากต้องย้ายไปอยู่ที่อื่นมา 2ปี ร้านได้มีการปรับปรุงไปมาก มีการกั้นห้องติดแอร์ เคาเตอร์ครัวด้านหน้าเป็นปูนดิบขัดมัน ทำให้ร้านน่านั่งและนั่งสบายขึ้น อาหารที่สั่งวันนี้คือข้าวหมกเนื้อผสมไก่ (80บาท) เนื้อไก่และเนื้อนุ่มไม่เหนียว แต่น้อยไปนิดถ้าเทียบกับราคา ข้าวหุงสุกกำลังดี แต่ความหอมของข้าวและน้ำราดรู้สึกจะด้อยลงไป รสชาดไม่เข้มข้น กลิ่นไม่หอม ทำให้โดยรวมแล้วรสชาดค่อนข้างจืด มีน้ำจิ้มมาให้2ถ้วย ถ้วยนึงเป็นน้ำจิ้มรสหวานๆ อีกถ้วยรสเปรี้ยว โดยส่วนตัวไม่ค่อยชอบซักเท่าไหร่ ส่วนอีกจานคือซุปหางวัว(100บาท) น้ำซุปอร่อยจัดจ้านเช่นเคย เอาน้ำซุปมาราดข้าวช่วยชูรสได้อย่างดี ส่วนหางวัวนั้น ปริมาณลดลงอย่างชัดเจน